નેશનલ ફીસ ફોરમના મનીષ લોઢારી પાસેથી મળેલ પત્રમાં જણાવાયા મુજબ, પોતાની સાથેના માછીમારને યુરીન તકલીફ હોવાથી હોસ્પિટલમાં સારવાર આપવામાં આવી હતી. પરંતુ સારવાર કારગત નીવડે તે પૂર્વે તેમનું મૃત્યુ નીપજ્યું હતું. આ બનાવ અંગે સ્થાનિક માછીમાર પરિવારજનોને જાણ કરવામાં આવી નથી. વિજય નામના માછીમારે પોતાના પરિવારને પાઠવેલ પત્રમાં મૃતકના પરિવારજનોને જાણ કરી દેવા કહ્યું છે. પખવાડિયા પૂર્વે ઘટેલી આ ઘટના અંગે મૃતકના પરિવારજનોને કોઈ જાણ કરવામાં આવી નથી એમ લોઢારીએ જણાવ્યું હતું. માંચ્છીમારના મૃત્યુ અંગે સરકાર તપાસ કરાવે તેવી પણ માંગણી કરવામાં આવી છે.